《长安怀古》
明代·熊鼎

立马平原望故宫，关河百二古今雄。
南山双阙阿房近，北斗连今渭水通。
龙去野云收王气，鹤巢陵树起秋风。
英雄事业昭前哲，看取秦皇汉武功。

作者简介：（1322—1376）元末明初江西临川人，字伯颖。元顺帝至正七年举于乡，长龙溪书院。江西兵乱，鼎结乡兵自保。明洪武初，历官浙江按察佥事，分部台、温，尽迁方国珍余部于江淮间。累迁晋王府右傅，坐累左迁。后官岐宁卫经历。朵儿只班部落叛，被杀。